
БИЛДИРИШНОМА

«Туронбанк» АТБ Кенгашининг 2024 йил 8 июлдаги К-40-сонли мажлис баённомаси билан тасдиқланган “Туронбанк” АТБнинг қўшимча акциялар чиқарилиши тўғрисидаги қарори 2024 йил 20 августда Р0496-27-сон билан давлат рўйхатидан ўтказилганлигини маълум қилади.
Ушбу чиқарилиш доирасида эгасининг номи ёзилган, ҳужжатсиз шаклдаги номинал қиймати 1 700 сўм бўлган умумий қийматдаги 99 999 999 300 cўмлик 
58 823 529 дона айирбошланадиган имтиёзли акциялар жойлаштирилади. 
Ушбу чиқарилаётган айирбошланадиган акциялар очиқ обуна йўли билан чекланмаган шахслар орасида жойлаштирилади. Бунда, банкнинг имтиёзли акциялари эгаси бўлган акциядорлари чиқарилаётган акцияларни ўзларига тегишли бўлган шу турдаги акцияларга мутаносиб равишда имтиёзли олиш ҳуқуқига эгалар.
Имтиёзли ҳуқуқдан фойдаланишнинг амал қилиш муддати ушбу билдиришнома оммавий ахборот воситаларида эълон қилинган кундан бошлаб        15 кунни ташкил этади. 
Банк акцияларини олишда имтиёзли ҳуқуққа эга акциядорлар рўйхати               2024 йил 8 июль ҳолатига шакллантирилган банк акциядорлари реестри маълумотлари асосида тузилади. 
Имтиёзли ҳуқуққа эга бўлган акциядор имтиёзли акцияларни олиши тўғрисида ўзининг исми-шарифи (номи) ва яшаш жойи (жойлашган ери), ўзи оладиган эмиссиявий қимматли қоғозларнинг сони кўрсатилган ёзма шаклдаги аризани ва ҳақ тўлаганлик тўғрисидаги ҳужжатни банкка юбориш орқали ўз имтиёзли ҳуқуқини тўлиқ ёки қисман амалга оширишга ҳақли. Бундай ариза мазкур имтиёзли ҳуқуқнинг амал қилиш муддати ичида банкка тақдим этилиши керак.
Акциялар учун тўловлар пул маблағлари билан нақд ва нақдсиз шаклда Ўзбекистон Республикасининг миллий валютаси - сўмда амалга оширилади.
Ўзбекистон Республикаси «Акциядорлик жамиятлари ва акциядорларнинг ҳуқуқларини ҳимоя қилиш тўғрисида»ги Қонунининг 36-моддасига асосан акцияларнинг имтиёзли сотиб олиш ҳуқуқи амал қилиш даврида тўловлар, юридик шахслар учун нақдсиз шаклда – пул ўтказиш йўли билан, жисмоний шахслар учун нақд – банк кассасига топшириш йўли билан ва нақдсиз шаклда – талаб қилиб олингунча депозит ҳисоб рақамлари орқали, шу жумладан пластик карточкалар орқали ҳам амалга оширилади, бунда акциялар учун пул ўтказиш йўли билан амалга ошириладиган тўловлар «Туронбанк» АТБ Тошкент шаҳар банк хизматлари марказининг қуйидаги ҳисоб рақамига қабул қилинади:
Ҳ/р: 2983 0000 2000 0044 6354, МФО 00446, СТИР 201 055 108;
Банк жойлашган манзил: Тошкент шаҳри, Абай кўчаси, 4а уй.
Акциялар учун нақд шаклдаги тўловлар «Туронбанк» АТБнинг барча банк хизматлари марказлари томонидан қабул қилинади.
«Туронбанк» АТБ акциядорлари олишга хақли бўлган акцияларнинг сонини аниқлаш тартиби қуйидаги формулага асосан аниқланади:
A/4 967 500 =B
58 823 529 *B=C
Шунда:
4 967 500 – Банк устав капиталидаги имтиёзли акциялар умумий сони
58 823 529  – қўшимча чиқарилган акциялар умумий сони
А – акциядорнинг Банк устав капиталидаги акциялари сони
В – Банк устав капиталига мутаносиб равишда акциялар сони
C – имтиёзли хуқуқ қўлланилганда акциядор томонидан cотиб олинадиган акциялар сони.
Қолдиқ ҳосил бўлган холларда, қолдиқ сон 5 (беш) дан ортиқ бўлса кўпайган томонга, 5 (беш) дан кам бўлса камайган томонга бутланади.
Акциядорлар, қўшимча маълумотлар олиш учун «Туронбанк» АТБ Бош офиси Корпоратив маслахат хизматига мурожаат қилишлари мумкин.
Маълумот учун телефонлар: +998 71 202 01 01 ички рақам:374


